Minggu, 08 September 2013
“RAKAAT SEUMBAHYANG WATE
Oleh : SULAIMAN.A.GAMI
==============================
Alhamdulillah, Allah lon Pujoe
Yang Po Alamnyoe, langet ngoen Donya
Udep ngoen mate, Bandum geutanyoe
Sit Allah Sidroe, yang that kuasa
Seulawuet salaeum, Ohlhuehnyan dudoe
Nabi Geutanyoe, Rasul Mustafa
Yang ba risalah, ban sigoem bumoe
Syafaat dudoe, blang padang masya
Assalamua’laikom, rakan sinaroe
Saleum bak lon nyoe, samboet le gata
Hajat lon tanyoeng, saboeh hareutoe
Meunoe ban bagoe, deungoe calitra
Na sidroe urueng, lhe droe sambinoe
Hudep ngoen lakoe, dalam seujahtra
Meu untoeng untoeng, inoeng ban lhe droe
Hantoem si uroe, takalon subra
Teukeudi Tuhan , nibak si uroe
Di Tungku lakoe, laen keunira
Hajat geutaluek, dua sambinoe
Ngat tinggai sidroe, antara tiga
Yang toeh geutaluek, ngat tinggai sidroe
Karna ban lhenyoe, saban seutia
Geumita cara, salah sambinoe
Hana meusidroe, yang juet keu cupa
Dudoe teupike, meunoe ban bagoe
Geuhoi ban lhe droe, yue duek meubanja
Yoehnyan geupeugah, khabaran meunoe
Gata ban lhe droe, saban seutia
Hajat lon keubah, gata dua droe
Di Urueng lakoe, meunan meuhaba
Pertanyaan saboeh, keu gata lhe droe
Tapi hai binoe, Jawueb bek sama
Yang salah jawueb, yang tanyoeng lon nyoe
Meunyan keuh binoe, lon taluek tiga
Pertanyaan : Dalam si uroe simalam Seumbahyang wajeb padum rakaat ??????
Inoeng yang tuha, di jawueb meuhat
Tujoeh blah rakaat ( 17), hai urueng lakoe
Inoeng keu dua, pih jawueb leungat
Limoeng blah ( 15) rakaat, Wahe tungku droe
Inoeng yang keu lhe, di seuot bagah
Di ulon siblah ( 11 ), hai urueng lakoe
Ban lhe jih beutoi, sidroe tan salah
Hanjuet geukeubah. Lage geukira
Meupakoen beutoi, jawueb limoeng blah
Meupakon siblah, geupeugah beuna
Tuloeng bri dali, pakriban kisah
Neutuloeng surah, pakriban makna
Pakriban muphoem, pakon limoeng blah
Meupakon siblah, salah jih hana
Ka beutoi ban lhe, sambinoe peugah
Neutuloeng kisah, Pakriban cara
Dilon tan muphoem, anuek miet mirah
Meuhat tujoeh blah, diloen yang beuna
Jumlah yang laen, lon peugah salah
Astaufirullah, Rupaya beuna
Meumada ohnoe, haba lon kisah
Tanyoeng sipatah, bak kawoem dumna
Loen lake meuah, meunyoe na salah
Ampon bak Allah, bek juet keu dosa
( Tgk Diyueb Bruek, 9 September 2013 )
Jawaban :
Inoeng Pertama = 17 Rakaat = Insya 4,Suboh 2,Dhulur 4,Asar 4, Magrib 3
Inoeng Kedua = 15 Rakaat = Insya 4, Suboh 2, Jumat,2 , asar 4, magreb 3 =Hari
Jumaat
Inoeng Ke Tiga = !! Rakaat = Insya 2, Suboh 2, Dhuhur 2, Asar 2, Magreb 3 =
Sembahyang bagi musafir ( Jamak qasar )
Langganan: Entri (Atom)
zsm_Latn ace_Latn zsm_Latn unk ace_Latn ace_Latn ace_Latn ace_Latn ace_Latn ace_Latn ace_Latn ace_Latn zsm_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ind_Latn zsm_Latn zsm_Latn zsm_Latn zsm_Latn zsm_Latn sun_Latn